Concursul de înot Cupa Rotary Club ediția 2024, care a avut loc la Târgoviște în săptămâna 19-25 februarie, a fost dominat de sportiva mureșeanca Sántha Nóra de la Clubul CSS Târgu Mureș.
Înotătoarea Sántha Nóra, pregătită în cadrul clubului CSS Târgu Mureș de către prof. Peteley Attila, a concurat la șase probe ale concursului Cupa Rotary Club 2024 și a urcat pe podium la toate cele șase probe, obținând nu mai puțin de cinci medalii de aur și o medalie de argint.
Astfel, sportiva a adus acasă aurul la probele 50 m fluture, 100 m fluture, 50 m spate, 50 m craul, 100 m craul, obținând locul II pe podium la proba de 100 m spate, categoria junioare născute în anul 2008.
(L.P.)